

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinski načelnik

KLASA: 023-01/19-01/01

URBROJ: 2186/10-02/1-19-03

Vidovec, 07. studenog 2019.

Temeljem članka 44. i 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 47. Statuta Općine Vidovec („Službeni vjesnik Varaždinske županije“ broj 04/18) i članka 13. Etičkog kodeksa službenika i namještenika Općine Vidovec, KLASA: 023-01/19-01/01, URBROJ: 2186/10-02/1-19-01 od 07. studenog 2019. godine, općinski načelnik Općine Vidovec dana 07. studenog 2019. godine donosi slijedeću

**O D L U K U**

**o imenovanju članova Etičkog povjerenstva**

I.

 Za članove Etičkog povjerenstva Jedinstvenog upravnog odjela Općine Vidovec na razdoblje od 4 (četiri) godine, imenuju se:

1. Petra Rogina, pročelnica, predsjednica,

2. Mateja Novak, viša stručna suradnica za financije i proračun, članica

2. Emina Ljubek, viša stručna suradnica za opće poslove i EU fondove, članica

II.

Etičko povjerenstvo iz točke I. ove Odluke obavlja sljedeće poslove:

1. Odgovara na pritužbe korisnika usluga podnesene zbog toga što u roku od 30 dana od podnesene pritužbe nisu primili odgovor na pritužbu,
2. Ispituje osnovanost pritužbi na ponašanje i stručni rad povjerenika za etiku,
3. Prati primjenu Etičkog kodeksa Općine Vidovec.

III.

Ova Odluka stupa na snagu danom donošenja.

OPĆINSKI NAČELNIK

 Bruno Hranić